kalixlouiis/myanmar-wikipedia-corpus huggingface dataset:
မိဇုနိုမိုရိအဏ္ဏဝါရုက္ခဗေဒဥယျာဉ် (草津市立水生植物公園みずの森, Kusatsu Shiritsu Suiseishokubutsu Kōen Mizunomori) သည် ဂျပန်နိုင်ငံရှိ ဘိဝရေကန်၏ အရှေ့တောင်ဘက်တွင် တည်ရှိသည့် ဥယျာဉ်တစ်ခု ဖြစ်သည်။
ရှိဂစီရင်စု၊ ခုဆဆွတ်မြို့၊ အိုရိုရှိမိုချောတွင် တည်ရှိသည်။
တနင်္လာနေ့မှလွှဲ၍ ဥယျာဉ်ကို နေ့စဉ် ဖွင့်လှစ်လျက်ရှိပြီး ဝင်ကြေးကောက်ခံသည်။
ကိုးကား ကဏ္ဍ:ဂျပန်နိုင်ငံရှိ ရုက္ခဗေဒဥယျာဉ်များ။
ဘိဝရေကန်ပြတိုက် (琵琶湖博物館, Biwako Hakubutsukan) သည် ဂျပန်နိုင်ငံ၊ ရှိဂစီရင်စုတွင် တည်ရှိသည့် ပြတိုက်တစ်ခု ဖြစ်သည်။
ပြတိုက်ကို ၁၉၉၆ ခုနှစ်တွင် တည်ထောင်ခဲ့သည်။
ပြတိုက်၏ ဆောင်ပုဒ်မှာ "လူသားများနှင့် ကန်များအကြား ဆက်နွယ်မှု" ဖြစ်သည်။
ပြတိုက်တွင် ဘိဝရေကန်၏ သဘာဝတရားနှင့် ယဉ်ကျေးမှုဆိုင်ရာများကို ပြသထားသည်။
ဘိဝရေကန်သည် ဂျပန်နိုင်ငံတွင် သက်တမ်းအရင့်ဆုံး ရေကန်တစ်ခုဖြစ်သည်။
ဘိဝရေကန်ပြတိုက်ရှိ ငါးပြတိုက်သည် ဂျပန်နိုင်ငံရှိ အကြီးဆုံးရေချိုငါးပြတိုက်များတွင် ပါဝင်သည်။
ဘိဝရေကန်ရှိ ကြီးမားသည့် ငါးခူအမျိုးအစားတစ်ခုဖြစ်သည့် Silurus biwaensis သည် ပြတိုက်၏ အမှတ်သင်္ကေတ ဖြ်သည်။
The tunnel tank has a capacity of approximately of water and was newly constructed in 2016. thumb|In Gallery C, an actual private house (the Tomie family) relocated from Hikone City is on display, faithfully reproducing the way of life around 1964, including electrical appliances and household goods. ရုပ်ပုံများ ကိုးကား ကဏ္ဍ:ရှိဂစီရင်စုရှိ ပြတိုက်များ။
မျိုးမြင့်မောင် သည် တပ်မတော်(ရေ)တွင် စစ်မှုထမ်းခဲ့ပြီး ပြန်ကြားရေးဝန်ကြီးဌာန သို့ ကူးပြောင်းလာကာ ဆယ်စုနှစ်တစ်ခုကြာ အမှုထမ်းခဲ့သူဖြစ်သည်။
သူသည် ထိုမှတဆင့် နိုင်ငံခြားရေးဝန်ကြီးဌာန သို့ သံအမတ်ကြီးရာထူး ဖြင့် ထပ်ရွေ့၍ နီပေါနိုင်ငံ ဆိုင်ရာသံအမတ်ကြီး အဖြစ် တာဝန်ထမ်းဆောင်နေသည်။
ပညာရေး မျိုးမြင့်မောင်သည် ၁၉၉၁ ခုနှစ်တွင် စစ်တက္ကသိုလ် (D.S.A.) မှ သိပ္ပံဘွဲ့ကို ရရှိခဲ့သည်။
စစ်မှုထမ်းနှင့် ဝန်ထမ်းဘဝ သူသည် တပ်မတော် (ရေ) တွင် ဒုတိယဗိုလ်မှူးကြီး အဆင့်ဖြင့် ၂၀၁၀ ပြည့်နှစ် အထိ တာဝန်ထမ်းသည်။
ထို့နောက် ပြန်ကြားရေးဝန်ကြီးဌာန သို့ အရပ်သားအနေဖြင့် ရောက်ရှိလာပြီး ၁၉၆၂ ခုနှစ် ဗိုလ်ချုပ်ကြီးနေဝင်း အာဏာသိမ်းပြီးချိန်ကစ၍ သတင်းများ စိစစ်တည်းဖြတ်ရန် တင်းကြပ်သည့်အဖွဲ့အစည်းတစ်ခုဖြစ်သော ရန်ကုန် ဗဟန်းမြို့နယ် ရှိ စာပေစိစစ်ရေးနှင့် မှတ်ပုံတင်ဌာနခွဲ တွင် စာစစ်အဖွဲ့ဝင်တစ်ဦး အဖြစ် ၂၀၁၀ ပြည့်နှစ် ဇွန်လကစပြီး အမှုထမ်းသည်။
သူတာဝန်ထမ်းချိန် ဒုတိယညွန်မှူးရာထူး နှင့် ဖြစ်သည်။
၎င်းသည် ပြည်တွင်းထုတ် ဂျာနယ်များ၏ သတင်းများကို ဦးစီးစိစစ်ကာ နိုင်ငံရေးသတင်းများ ဖော်ပြမှုအား ယခင်ကထက် ပိုမိုတင်းကြပ်ခဲ့သည်။
ထိုခေတ်ကာလက စာပေကင်ပေတိုင်ရုံး ဟု အမည်ပြောင်ပေးခံရသော စာပေစိစစ်ရေးရုံးတွင် သူသည် အမည်ဆိုးဖြင့် သတင်းမီဒီယာများကြား ထင်ရှားခဲ့သည်။
ဦးသိန်းစိန် အစိုးရ လက်ထက် အရောက် စာနယ်ဇင်းလွတ်လပ်ခွင့်အား ဖွဲ့စည်းပုံအခြေခံဥပဒေ နှင့်အညီ ကျင့်သုံးနိုင်ရန် ၂၀၁၂ ခုနှစ် ဩဂုတ် ၂၀ ရက် ကစ၍ ထုတ်ဝေစာများအား ကြုတင်စိစစ်သည့်စနစ် အားဖျက်သိမ်းပြီး ၂၀၁၃ခုနှစ် ဇန်နဝါရီ ၂၄ ရက်တွင် စာပေစိစစ်ရေးနှင့် မှတ်ပုံတင်ဌာနခွဲ ကိုပါ ဖျက်သိမ်းစဉ် သူသည် ယင်းဌာနခွဲ၏ အကြီးအကဲအဖြစ် ရှိနေခဲ့သည်။
ထို့နောက် ရာထူးအဆင့်ဆင့်တိုးကာ ပြန်ကြားရေးဝန်ကြီးရုံး တွင် ဒုတိယညွန်ကြားရေးမှူးချုပ်၊ဒုတိယအမြဲတမ်းအတွင်းဝန် အထိဖြစ်လာပြီး ၂၀၁၆ ခုနှစ် ဇန်နဝါရီ ၃၀ ရက်တွင် ပြန်ကြားရေးဝန်ကြီးရုံး ညွန်ကြားရေးမှူးချုပ် အဖြစ်ခန့်အပ်ခံရသည်။
ထို့အပြင် သူသည် ပြန်ကြားရေးဝန်ကြီးဌာန အမြဲတမ်းအတွင်းဝန် ရာထူးအား ၈ နှစ်ကြာ တစ်ဆက်တည်းတာဝန်ထမ်းဆောင်သူဖြစ်ခဲ့သည်။
သူတာဝန်ထမ်းဆောင်စဉ်ကာလ ၂၀၁၉ ခုနှစ် ဇန်နဝါရီလ ၂၉ ရက်က ပြည်ထောင်စုလွှတ်တော် အတွင်း ၂၀၀၈ ဖွဲ့စည်းပုံ အခြေခံ ဥပဒေ နှင့် ပတ်သက်သည့် အရေးကြီး အဆိုတခုကို တပ်မတော် က အပြင်းအထန် ကန့်ကွက်နေစဉ် တိုက်ရိုက် ထုတ်လွှင့် ပြသလျက် ရှိသည့် မြန်မာအသံနှင့် ရုပ်မြင်သံကြား လိုင်းမှာ အချိန်ပိုင်း ပြတ်တောက်ခဲ့ပြီး ထို ပြတ်တောက်နေသည့် အချိန်အတွင်း အဆိုတော် ဟေမာနေဝင်း အပါအဝင် တေး သီချင်းများ ထုတ်လွှင့်ပေးခဲ့သည့် ဖြစ်စဉ်နှင့်စပ်လျဉ်း၍ သူနှင့် တပ်မတော် တို့အကြား အပြန်အလှန် အငြင်းပွားမှုမှာ ထင်ရှားခဲ့သည်။
သူသည် စစ်တပ်က ၂၀၂၁ စစ်အာဏာသိမ်းချိန် ပြန်ကြားရေးဝန်ကြီးဌာန အမြဲတမ်းအတွင်းဝန် အဖြစ် ရှိခဲ့သည်။
သံအမတ်ကြီးဘဝ ၂၀၂၄ ခုနှစ် ဇွန်လ တွင် နိုင်ငံခြားရေးဝန်ကြီးဌာန သို့ သံအမတ်ကြီး အဖြစ် ပြောင်းရွေ့သည်။
၂၀၂၄ ခုနှစ် ဇူလိုင် ၂၄ ရက် တွင် နီပေါနိုင်ငံဆိုင်ရာ သံအမတ်ကြီး အဖြစ် ခန့်အပ်ခံရသည်။
သူသည် အရပ်ဘက် ဝန်ကြီးဌာန တစ်ခု၏ အမြဲတမ်းအတွင်းဝန် အဖြစ်မှ သံအမတ်ကြီး အဖြစ် သို့ ကူးပြောင်းရောက်ရှိလာသူ အဖြစ် ရှားပါး မှတ်တမ်းဝင်ခဲ့သည်။
ရရှိသောဆု သူသည် ၂၀၂၂ ခုနှစ် မတ်လ ၂၇ ရက်တွင် စွမ်းဆောင်မှုဆိုင်ရာ ဂုဏ်ထူးဆောင်တံဆိပ်ဖြစ်သော စီမံထူးချွန် (ပထမအဆင့်) ချီးမြှင့်ခံရသည်။
ကိုယ်ပိုင်ဘဝ ဦးမျိုးမြင့်မောင်သည် ဒေါ်ခင်မြတ်မြတ်ထွေးနှင့် လက်ထပ်ပြီး၊ သားတစ်ဦး ထွန်းကားသည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ သံအမတ်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:စစ်တက္ကသိုလ်ကျောင်းဆင်း အရာရှိများ ကဏ္ဍ:စစ်မှုထမ်းဟောင်း သံအမတ်ကြီးများ။
ဂွံယမ်းမင်း(; ၁၃၄၅ ခုနှစ် မတ်လ ၉ ရက် ~ ၁၃၉၄ ခုနှစ် မေလ ၁၇ ရက်)သည် ဂိုလျော၏ ၃၄ ဦးမြောက် ဘုရင်နှင့် နောက်ဆုံး ဘုရင်(နန်းစံနှစ် ၁၃၈၉ ခုနှစ် ဒီဇင်ဘာလ ၁၀ ရက် ~ ၁၃၉၂ခုနှစ် ဩဂုတ်လ ၈ ရက်) ဖြစ်သည်။
အတဂေါ့တောင် (愛宕山, Atago-yama/san) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၊ အုခယောရပ်ကွက်၏ အနောက်မြောက်ဘက်တွင် တည်ရှိသည့် တောင်တစ်ခု ဖြစ်သည်။
၉၂၅ မီတာ မြင့်သည်။
တောင်ထိပ်တွင် အတဂေါ့နတ်ကျောင်း ရှိသည်။
ရုပ်ပုံများ ကိုးကား ကဏ္ဍ:ကျိုတိုစီရင်စုရှိ တောင်များ။
အတဂေါ့နတ်ကျောင်း (愛宕神社, Atago-jinja) သည် ဂျပန်နိုင်ငံ၊ ကျိုတိုမြို့အနောက်မြောက်ဘက်ရှိ အတဂေါ့တောင်တွင် တည်ရှိသည့် ရှင်တိုနတ်ကျောင်းတစ်ခုဖြစ်သည်။
ကျိုတိုမြို့ကို မီးဘေးမှကာကွယ်ပေးသည့် အတဂေါ့ဂွန်းဂန်းနတ်ဘုရားကို ကိုးကွယ်တည်ဆောက်ထားသည့် ကျောင်းတော် ဖြစ်သည်။
ဤကျောင်းတော်သည် ဂျပန်နိုင်ငံတစ်ခုလုံးတွင် တည်ရှိသည့် အရေအတွက် ကိုးရာကျော်သောအတဂေါ့ကျောင်းတော်များ၏ အဓိကကျောင်းတော်လည်း ဖြစ်သည်။
ပိုမိုဖတ်ရှုရန် ပြင်ပလင့်များ Atago Jinja homepage ကိုးကား ကဏ္ဍ:ကျိုတိုမြို့ရှိ နတ်ကျောင်းများ။
ကယားလီအက္ခရာ (ကယားလီ: ) သည် တရုတ်-တိဗက်နွယ်ဘာသာစကားမိသားစုဝင် ကရင်နွယ်ဘာသာစကားခွဲမှ ကယားဘာသာစကားများဖြစ်သော အရှေ့ကယားလီနှင့် အနောက်ကယားလီ ဘာသာစကားများ ရေးသားရာတွင် အသုံးပြုသော အက္ခရာများ ဖြစ်သည်။
ယင်းဘာသာစကားများကို ကရင်နီဟုလည်း ခေါ်သည်။
အရှေ့ကယားလီဘာသာစကားကို လူဦးရေ ၂၆,၀၀၀ ခန့်နှင့် အနောက်ကယားလီကို လူဦးရေ ၁၀၀,၀၀၀ ခန့်ပြောဆိုအသုံးပြုကြပြီး အသုံးပြုသူများမှာ မြန်မာနိုင်ငံ ကယားနှင့် ကရင်ပြည်နယ်နှင့် ထိုင်းနိုင်ငံများတွင် နေထိုင်ကြသည်။
thumb| သမိုင်းကြောင်း ကယားလီစာအရေးအသားစနစ်ကို ၁၉၆၂ ခုနှစ် မတ်လတွင် ထဲဘူးဖဲက ဖန်တီးခဲ့သည်။
၁၉၅၀ နောက်ပိုင်းတွင် လက်တင်အခြေပြုအရေးအသားများ ပေါ်ပေါက်လာခြင်းကို တုံ့ပြန်သည့်အနေဖြင့် ဖန်တီးခဲ့ခြင်း ဖြစ်သည်။
ယင်းအရေးအသားကို ထိုင်းနိုင်ငံရှိ ဒုက္ခသည်စခန်းများရှိ စာသင်ကျောင်းများတွင် သင်ကြားပေးခဲ့သည်။
ကယားလီအရေးအသားသည် ဗြဟ္မီ အရေးအသားနှင့် ဆက်စပ်မှုရှိကာ စာလုံးများ၊ အသွင်သဏ္ဌာန်များမှာ ဆင်တူသည်။
အနည်းဆုံး အက္ခရာကိုးလုံးခန့်မှာ မြန်မာ အရေးအသားနှင့် ဆက်စပ်နေသည်။
သရများ a ô i ò û e u ê o Vowels used for loanwords ôû ûe ôu ôê ôo Tone markers high low medial ဗျည်းများ k kh g ng s sh zh ny t ht n p ph m d b r y l w th h v c ကိန်းဂဏန်းများ ၀ ၁ ၂ ၃ ၄ ၅ ၆ ၇ ၈ ၉ ယူနီကုဒ် ကယားလီကို ၂၀၀၈ ခုနှစ် ဧပြီလတွင် ယူနီကုဒ် စံစနစ် ၅.၁ တွင် ထည့်သွင်းခဲ့သည်။
ကယားလီ၏ ယူနီကုဒ်စာလုံးနေရာမှာ U+A900–U+A92F: ဖြစ်သည်။
ဆက်စပ်ဖတ်ရှုရန် ကယားဘာသာစကားများ ကရင်လူမျိုး ပြင်ပလင့်ခ်များ Page on Omniglot about Kayah Li ယူနီကုဒ် ကယားလီ ဇယား GNU FreeFont, ကယားလီကို ထောက်ပံ့သော ယူနီကုဒ်ဖောင့်တစ်ခု ကယားလီ ဖောင့် အမျိုးမျိုး ကိုးကား ကဏ္ဍ:အက္ခရာများ ကဏ္ဍ:ကရင်ဘာသာစကားများ။
ချမ်းမင်း(; ၁၃၈၀ ခုနှစ် စက်တင်ဘာလ ၆ ရက်(လပြက္ခဒိန် ဩဂုတ်လ ၇ ရက်) ~ ၁၃၈၉ ခုနှစ် ဒီဇင်ဘာလ ၃၁ ရက်(လပြက္ခဒိန် ဒီဇင်ဘာလ ၁၄ ရက်)သည် ဂိုလျော၏ ၃၃ ဦးမြောက် ဘုရင်(နန်းစံနှစ်: ၁၃၈၈ ခုနှစ် လပြက္ခဒိန် ဇွန်လ ၉ ရက် ~ ၁၃၈၉ ခုနှစ် လပြက္ခဒိန် နိုဝင်ဘာလ ၁၅ ရက်နေ့)ဖြစ်သည်။
ချမ်းမင်း နေရာ၌ သရုပ်ဆောင်ခြင်း 《개국》(KBS ၊ ၁၉၈၃ ၊ သရုပ်ဆောင် : ဂံထယ်ဟို (강태호)) 《추동궁 마마》 (MBC ၊ ၁၉၈၃ ၊ သရုပ်ဆောင် : ဂင်ဂျယ်ဂံ (김재강) 《용의 눈물》(KBS1 ၊ ၁၉၉၆ ~ ၁၉၉၈ ၊ သရုပ်ဆောင် : ယုန်းဒွံဝန်း (윤동원)) 《신돈》(MBC ၊ ၂၀၀၅ ~ ၂၀၀၆ ၊ သရုပ်ဆောင် : မသိ) 《대풍수》(SBS ၊ ၂၀၁၂ ~ ၂၀၁၃ ၊ သရုပ်ဆောင် : ဂင်ဒိုယော့ပ် (김도엽)) 《정도전》(KBS1 ၊ ၂၀၁၄ ၊ သရုပ်ဆောင် : ဂင်ဂျုန်းဆောင်း (김준성)) 《육룡이 나르샤》(SBS ၊ ၂၀၁၅ ~ ၂၀၁၆ ၊ ဘရုပ်ဆောင် : ဟွမ်းဂျယ်ဝန်း (황재원)) 《태종 이방원》(KBS1 ၊ ၂၀၂၁ ၊ သရုပ်ဆောင် : ဂီအုန်ယူ (기은유))။
Anaoji in Kameoka ခမဲအိုခမြို့ (亀岡市, Kameoka-shi) သည် ဂျပန်နိုင်ငံ၊ ကျိုတိုစီရင်စုရှိ မြို့တစ်ခု ဖြစ်သည်။
၂၀၂၂ ခုနှစ်၊ ဇန်နဝါရီလ ၁ ရက်နေ့တွင် မြို့ရှိလူဦးရေသည် ခန့်မှန်းခြေ ၈၇,၅၁၈ ဦး ရှိသည်။
အိမ်ထောင်စုပေါင်း ၂၉၆၇၆ ခု ရှိသည်။
လူဦးရေသိပ်သည်းမှုသည် တစ်စတုရန်းကီလိုမီတာလျှင် ၃၉၀ ဦး ဖြစ်သည်။
မြို့၏ စုစုပေါင်းဧရိယာသည် ၂၂၄.၈၀ စတုရန်းကီလိုမီတာ (၈၆.၈၀ စတုရန်းမိုင်) ရှိသည်။
ပထဝီသွင်ပြင် ခမဲအိုခမြို့သည် ကျိုတိုမြို့နှင့် အနောက်ဘက်တွင် ထိစပ်နေပြီး အိုဆာကာမြို့၏ တောင်ဘက်တွင် တည်ရှိသည်။
၎င်းသည် တန်းဘစီရင်စုနှင့် ယာမရှိရိုစီရင်စုတို့ အကြားတွင် တည်ရှိသည်။
ရာစုနှစ်များစွာ ခမဲအိုခမြို့သည် ဆန်းအင်းဒေသနှင့် တန်းဘစီရင်စုများသို့ ပို့ဆောင်ဆက်သွယ်မှုအတွက် အဓိကကျသည့် နေရာတစ်ခုအဖြစ် ရှိခဲ့သည်။
လက်ရှိအချိန်တွင် ခမဲအိုခမြို့သည် ကျိုတိုမြို့၏ ဆင်ခြေဖုံးမြို့ကလေးအဖြစ် တည်ရှိသည်။
ခမဲအိုခမြို့သည် ဟိုဇုမြစ်အတွင်း စီးနင်းရသည့် နေရာဖြစ်သည့် ဟိုဇဂဝခုဒရိဖြင့် ထင်ရှားသည်။
ထို့အပြင် ခမဲအိုခမြို့တွင် အနအိုဂျိကျောင်းတော် တည်ရှိသည်။
ကပ်လျက်မြို့များ ကျိုတိုစီရင်စု ကျိုတိုမြို့ နန်းတန်းမြို့ အိုဆာကာစီရင်စု အိဘရခိမြို့ တခဆွတ်ခိမြို့ နိုဆဲမြို့ တိုယောနိုမြို့ ရာသီဥတု ခမဲအိုခမြို့သည် စိုထိုင်းကာအပူချိန်လျော့သည့်ရာသီဥတု ရှိသည်။
နွေထွေးသည့် နွေရာသီနှင့် အေးမြသည့်ဆောင်းရာသီရှိသည်။
ဆောင်းရာသီတွင် နှင်းများသည့် အနည်းငယ် သို့မဟုတ် လုံးဝကျလေ့ မရှိပေ။
နှစ်ပတ်လည်ပျမ်းမျှအပူချိန်သည် ၁၃.၅ ဒီဂရီစင်တီဂရိတ် ရှိသည်။
နှစ်ပတ်လည် ပျမ်းမျှမိုးရေချိန်သည် ၁၆၉၀ မီလီမီတာရှိပြီး စက်တင်ဘာလသည် မိုးအရွာသွန်းဆုံးလ ဖြစ်သည်။
ဩဂုတ်လတွင် ပျမ်းမျှအပူချိန်သည် အမြင့်ဆုံးဖြစ်ပြီး ၂၅.၄ ဒီဂရီစင်တီဂရိတ် ရှိသည်။
ဇန်နဝါရီလတွင် အပူချိန်သည် အနိမ့်ဆုံးဖြစ်ပြီး ၂.၁ ဒီဂရီစင်တီဂရိတ်ပတ်ဝန်းကျင် ရှိသည်။
Kameoka climate data လူဦးရေဆိုင်ရာ ဂျပန်နိုင်ငံ၏ လူဦးရေစာရင်းများအရ မြို့၏ လူဦးရေသည် ၂၀၀၀ ခုနှစ်ဝန်းကျင်တွင် အမြင့်ဆုံးဖြစ်ခဲ့ပြီး ထိုအချိန်မှစတင်ကာ တဖြည်းဖြည်း လျော့နည်းလာခဲ့သည်။
Kameoka population statistics သမိုင်းကြောင်း ခမဲအိုခသည် ယခင်တန်းဘစီရင်စု၏ အစိတ်အပိုင်းတစ်ခု ဖြစ်ခဲ့သည်။
ယယောအိခေတ်တွင် စပါးစိုက်ပျိုးမှုကို စတင်ခဲ့သည်။
ခမဲအိုခတွင် များစွာသော ခိုဖွန်းများ (kofun) ရှိပြီး အထူးသဖြင့် အိုအိဂဝမြစ် (ဟိုဇုမြစ်) ၏ ဘယ်ဘက်မြစ်ကမ်းဘက်တွင် များစွာတွေ့ရသည်။
ခမဲအိုခမြို့သည် ဆန်းအင်းဒေသမှ ကျိုတိုမြို့သို့ဝင်ရာ အဓိကအချက်အချာကြသည့် ပို့ဆောင်ဆက်သွယ်ရေးမြို့လည်း ဖြစ်သည်။
အုပ်ချုပ်မှု စီးပွားရေး သမိုင်းအစဉ်အလာအရ ဤဒေသတွင် တောင်သူများသည် စိုက်ပျိုးရေးဆိုင်ရာလုပ်ငန်းများကို လုပ်ဆောင်ကြပြီး ကျိုတိုမြို့အတွက် စိုက်ပျိုးရေးဆိုင်ရာနေရာတစ်ခု ဖြစ်သည်။
ရာစုနှစ်များစွာ တောင်သူများသည် ကျိုတိုမြို့အတွက် လိုအပ်သည့် သီးနှံများကို ခမဲအိုခမြို့တွင် စိုက်ပျိုးကြသည်။
သီးနှံများသာမက အမဲသား၊ ကြက်သား၊ အယု (sweetfish) များကိုလည်း ခမဲအိုခတွင် မွေးမြူထုတ်လုပ်ကြသည်။
လက်ရှိအချိန်တွင် မြို့သည် စိုက်ပျိုးရေးလုပ်ငန်းများနှင့် အသေးစားထုတ်လုပ်မှုလုပ်ငန်းများ တည်ရှိရာနှင့် ကျိုတိုမြို့၏ လူနေထိုင်ရာနေရာတစ်ခုအဖြစ် တည်ရှိလျက်ရှိသည်။
ပညာရေး ကျိုတိုအဆင့်မြင့်သိပ္ပံတက္ကသိုလ် (京都先端科学大学) မူလတန်းနှင့် အလယ်တန်းကျောင်းများ ခမဲအိုခတွင် အစိုးရမူလတန်းကျောင်း ၁၇ ကျောင်းနှင့် အစိုးရအလယ်တန်းကျောင်း ၇ ကျောင်း ရှိသည်။
အထက်တန်းကျောင်းသည် ၂ ခု ရှိသည်။
ပို့ဆောင်ဆက်သွယ်ရေး 20px JR West – San'in Main Line / Sagano Line ညီအစ်မမြို့များ ခမဲအိုခမြို့သည် အောက်ပါမြို့များနှင့် ညီအစ်မမြို့များ ဖြစ်ကြသည်။
Knittelfeld, Austria - April 14, 1964 Stillwater, Oklahoma, US - November 3, 1985 Jandira, Brazil - November 3, 1980 Suzhou, China - December 31, 1996 ခရီးသွားနေရာများ ခမဲယာမရဲတိုက် အိဇုမိုဒိုင်းဂျင်းဂူးရှင်တိုနတ်ကျောင်း အနအိုဂျိကျောင်းတော် တန်းဘခိုခုဘွန်းဂျိ - နိုင်ငံ၏ သမိုင်းဝင်နေရာ ချိတိုဆဲခုရုမဇုခခိုဖွန်း - နိုင်ငံ၏ သမိုင်းဝင်နေရာ အားကစား – home of Kyoto Sanga FC, a professional football club ထင်ရှားသူများ Maruyama Ōkyo Aya Domenig ပြင်ပလင့်များ Kameoka City official website Kameoka City official website ကိုးကား ကဏ္ဍ:ခမဲအိုခမြို့၊ ကျိုတို ကဏ္ဍ:ကျိုတိုစီရင်စုရှိ မြို့များ။
ဖျောင်းအန်းတောင်တိုင်း()သည် မြောက်ကိုရီးယားနိုင်ငံ အနောက်အလယ်ပိုင်းရှိ တိုင်း တစ်ခု ဖြစ်သည်။
ဖျောင်းအန်းတောင်တိုင်းရုံး၏ တည်နေရာမှာ ဖျောင်းဆောင်းမြို့ဖြစ်သည်။
တက္ကသိုလ် ဆူ့ဂ်ချောန်စိုက်ပျိုးရေးတက္ကသိုလ် ရီဂွာတက္ကသိုလ် အခြားရှုရန် မြောက်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ တောင်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ ပြင်ပလင့်များ 평안남도 ကဏ္ဍ:မြောက်ကိုရီးယားနိုင်ငံ၏ တိုင်း။
မွန်ထရီအိုလ် နောက်ဆက်တွဲစာချုပ်()သည် အိုဇုန်းလွှာကို ပျက်စီးစေသော ကလိုရိုဖလိုရိုကာဗွန်(CFCl)၏ ထုတ်လုပ်မှုနှင့် အသုံးပြုမှုကို ထိန်းချုပ်ရန် ရည်ရွယ်၍ ချုပ်ဆိုခဲ့သော သဘောတူညီချက် စာချုပ်ဖြစ်သည်။
right|ယခုအချိန်အထိ အကြီးမားဆုံးသော စာရင်းဝင် အိုဇုန်းလွှာ အပေါက်(၂၀၀၆ ခုနှစ် စက်တင်ဘာလ) တရားဝင်အမည်မှာ 'အိုဇုန်းလွှာကို ပျက်စီးစေသော အရာဝတ္ထုများဆိုင်ရာ မွန်ထရီအိုလ် နောက်ဆက်တွဲစာချုပ်'()ဖြစ်ပြီး အိုဇုန်းလွှာကို ကာကွယ်ရန် အပြည်ပြည်ဆိုင်ရာ သဘောတူစာချုပ်ကို ရည်ညွှန်းသည်။
ဤ စာချုပ်သည် ၁၉၈၉ ခုနှစ် ဇန်နဝါရီလတွင် အာဏာတည်လာခဲ့သည်။
အခြားရှုရန် အပြည်ပြည်ဆိုင်ရာ အိုဇုန်းလွှာထိန်းသိမ်းရေးနေ့။
ကျိုတိုတချိဘနတက္ကသိုလ် (京都橘大学, Kyōto Tachibana Daigaku) သည် ဂျပန်နိင်ငံ၊ ကျိုတိုမြို့၊ ယာမရှိနရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။
တက္ကသိုလ်ကို ၁၉၆၇ ခုနှစ်တွင် အမျိုးသမီးများအတွက် တည်ထောင်ခဲ့သည်။
တက္ကသိုလ်၏ ဆောင်ပုဒ်မှာ "လွတ်လပ်သည့် အမျိုးသမီးများကို အားပေးရန်နှင့် ပြုစုပျိုးထောင်ရန်" ဖြစ်သည်။
ပညာရေးဌာနများ Faculties Faculty of English and Global Communication Faculty of Humanities Faculty of Human Development and Education Faculty of Comprehensive Psychology Faculty of Economics Faculty of Business Administration Faculty of Engineering Faculty of Nursing Faculty of Health Sciences Graduate Schools Graduate School of Humanities Graduate School of Contemporary Business Graduate School of Nursing Graduate School of Health Sciences ပြင်ပလင့်များ Kyoto Tachibana University Website (English version) ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
နအိုမိဖုဂျိယာမ သည် ဂျပန်အမျိုးသမီးသရုပ်ဆောင်တစ်ဦး ဖြစ်သည်။
သူမသည် ၂၅ ကြိမ်မြောက် ဟိုချိရုပ်ရှင်ဆုပေးပွဲနှင့် ၂၂ ကြိမ်မြောက် ယိုကိုဟားမားရုပ်ရှင်ပွဲတော်တွင် ခအို ((顔, Kao) ဟူသည့် ရုပ်ရှင်ဖြင့် အကောင်းဆုံးအမျိုးသမီးသရုပ်ဆောင်ဆုများ ရရှိခဲ့သည်။
သရုပ်ဆောင်ခဲ့သည်များ ရုပ်ရှင် Zatoichi and the Chess Expert (1965) Face (2000) Godzilla Against Mechagodzilla (2002) Get Up! (2003) Three for the Road (2007) Danchi (2016) တီဗွီ Hissatsu Watashinin (1983) Imo Tako Nankin (2006–07) ရရှိခဲ့သည့်ဆုများ Medal with Purple Ribbon (2020) Osaka Culture Prize Cultural Transmission Prize (2007) ကိုးကား ကဏ္ဍ:ဂျပန် ရုပ်ရှင်သရုပ်ဆောင်များ။
thumb|တက္ကသိုလ်၏ အဓိကဝင်ပေါက် ကျိုတိုဆေးဝါးတက္ကသိုလ် (京都薬科大学, Kyoto yakka daigaku)သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။
ကျောင်းကို ၁၈၈၄ ခုနှစ်တွင် တည်ထောင်ခဲ့သည်။
၁၉၄၉ ခုနှစ်တွင် တက္ကသိုလ်တစ်ခုအဖြစ် အသိအမှတ်ပြုခံခဲ့ရသည်။
ကျောင်းတွင် ဆေးဝါးဆိုင်ရာသိပ္ပံပညာရှင်များကို လေ့ကျင့်သင်ကြားပေးသည့်အတွက် ဆေးဝါးနှင့်သက်ဆိုင်ရာနယ်ပယ်တွင် သုတေသနဆိုင်ရာကျွမ်းကျင်အဆင့်ရှိကြသည်။
ကျိုတိုဆေးဝါးတက္ကသိုလ်သည် နယ်ပယ်များစွာအတွက်လည်း ဓာတ်ခွဲခန်းများ ရှိသည်။
ဓာတ်ခွဲခန်းတစ်ခုစီတွင် အဖွဲ့ဝင် ၁၀ ဦးခန့်ရှိပြီး ၎င်းတို့၏ သက်ဆိုင်ရာသုတေသနများကို အာရုံစိုက်ကာ လုပ်နိုင်ကြသည်။
ကျောင်းသားများသည်လည်း ၎င်းတို့နှင့်သက်ဆိုင်သည့် ဆေးဝါးဆိုင်ရာဘာသာရပ်များအတွက် သုတေသနများကို ပြုလုပ်ကြရသည်။
Shinden's North Garden Shinden's South Garden နင်းနဂျိ (仁和寺, Ninna-ji) သည် ဂျပန်နိုင်ငံ၊ ကျိုတိုမြို့၏ အနောက်ဘက်တွင်တည်ရှိသည့် ရှင်ဂွန်းဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်ကို အေဒီ ၈၈၈ တွင် ဘုရင်အုဒက စတင်တည်ဆောက်ခဲ့သည်။
နောက်ပိုင်း ၁၇ ရာစုတွင် ကျောင်းတော်ကို ပြန်လည်တည်ဆောက်ခဲ့ကြသည်။
ဤကျောင်းတော်သည် ရှေးဟောင်းကျိုတိုမြို့၏ သမိုင်းဝင်အဆောက်အဦအဖြစ် ယူနက်စကိုကမ္ဘာ့အမွေအနှစ်စာရင်း ဝင်ခဲ့သည်။
သမိုင်းကြောင်း နင်းနဂျိကို ဟဲအိအန်ခေတ်ကာလအစောပိုင်းတွင် တည်ဆောက်ခဲ့သည်။
၈၈၆ ခုနှစ်တွင် ဘုရင်ခိုးခိုးသည် နိရှိယာမဂေါ့ဂန်းဂျိကျောင်းတော်ကို တည်ဆောက်ရန် အမိန့်ပေးခဲ့သည်။
သို့သော်လည်း သူသည် ကျောင်းတော်ပြီးဆုံးသွားသည်အထိ မနေခဲ့ရပေ။
၈၈၈ ခုနှစ်တွင် ဘုရင်အုဒသည် ကျောင်းတော်ကို ပြီးဆုံးသွားသည်ကို မြင်တွေ့ခဲ့ရသည်။
ကျောင်းတော်၏ အမည်ကိုလည်း "နင်းန" ဟု အမည်ပေးခဲ့သည်။
ရုပ်ပုံများ ပြင်ပလင့်များ Ninna-ji official website Photos of Ninna-ji ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ရောအန်းဂျိ သည် ဂျပန်နိုင်ငံ၊ ကျိုတိုမြို့အနောက်မြောက်ဘက်တွင် တည်ရှိသည့် ဇင်ကျောင်းတော်တစ်ခု ဖြစ်သည်။
ရောအန်းဂျိရှိ ဥယျာဉ်သည် ဂျပန်နိုင်ငံ၏ ဇင်ကျောင်းတော်ပုံစံဥယျာဉ်ဖြစ်ပြီး အကောင်းဆုံးထဲမှ တစ်ခုဖြစ်သည်ဟု သတ်မှတ်ကြသည်။
ကျောင်းတော်နှင့် ဥယျာဉ်များသည် ယူနက်စကို၏ ကမ္ဘာ့ယဉ်ကျေးမှုအမွေအနှစ်များအဖြစ် သတ်မှတ်ခြင်း ခံရသည်။
ရုပ်ပုံများ ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
right|thumb|ရုအိခဲစီရင်စုသဘာဝပန်းခြံ နန်းတန်းမြို့ (南丹市, Nantan-shi) သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် မြို့တစ်မြို့ ဖြစ်သည်။
၂၀၂၂ ခုနှစ်၊ မေလ ၁ ရက်နေ့တွင် မြို့ရှိလူဦးရေသည် ခန်းမှန်းခြေ ၃၀,၇၄၄ ဦး၊ အိမ်ထောင်စု ၁၄၄၀၆ ခု ရှိသည်။
လူဦးရေသိပ်သည်းဆမှာ တစ်စတုရန်းကီလိုမီတာလျှင် ၅၀ ဦး (တစ်စတုရန်းမိုင်လျှင် ၁၃၀ ဦး) ဖြစ်သည်။
မြို့၏ ဧရိယာမှာ ၆၁၆.၄၀ စတုရန်းကီလိုမီတာ (၂၃၇.၉၉ စတုရန်းမိုင်) ရှိသည်။
ပထဝီသွင်ပြင် နန်းတန်းမြို့သည် ကျိုတိုစီရင်စု၏ အလယ်ပိုင်းဖြစ်သည့် တမ်းဘဒေသ၏ တောင်ဘက်ပိုင်းတွင် တည်ရှိသည်။
အနီးအနားရှိမြို့များ ကျိုတိုစီရင်စု ကျိုတိုမြို့ အယဘဲမြို့ ခမဲအိုခမြို့ ခယောတမ်းဘမြို့ ဖုခုအိစီရင်စု အိုးအိမြို့ ရှိဂစီရင်စု တခရှိမမြို့ အိုဆာကာစီရင်စု နိုဆဲမြို့ ဟယောဂေါ့စီရင်စု တမ်းဘ - ဆဆယာမမြို့ ရာသီဥတု နန်းတန်းမြို့သည် စိုထိုင်းသည့် ရာသီဥတု ရှိသည်။
စိုစွတ်သည့် နွေရာသီနှင့် နှင်းထူကာ အေးမြသည့်ဆောင်းရာသီ ရှိသည်။
နှစ်ပတ်လည် ပျမ်းမျှအပူချိန်သည် ၁၃.၀ ဒီဂရီစင်တီဂရိတ် (၅၅.၄ ဒီဂရီဖာရင်ဟိုက်) ရှိသည်။
နှစ်ပတ်လည် ပျှမ်းမျှမိုးရေချိန်သည် ၁၈၀၈.၃ မီလီမီတာ (၇၁.၁၉ လက်မ) ရှိပြီး ဇူလိုင်လသည် အစိုစွတ်ဆုံးလ ဖြစ်သည်။
အပူချိန်များသည် ဩဂုတ်လတွင် အမြင့်ဆုံးဖြစ်ပြီး ၂၅.၂ ဒီဂရီစင်တီဂရိတ်ပတ်ဝန်းကျင် (၇၇.၄ ဒီဂရီဖာရင်ဟိုက်) ရှိသည်။
ဇန်နဝါရီလသည် အပူချိန်အနိမ့်ဆုံးဖြစ်ပြီး ၁.၇ ဒီဂရီစင်တီဂရိတ် (၃၅.၁ ဒီဂရီဖာရင်ဟိုက်) ပတ်ဝန်းကျင် ရှိသည်။
မှတ်တမ်းများအရ အနိမ့်ဆုံးအပူချိန်သည် အနှုတ် ၁၁.၈ ဒီဂရီ စင်တီဂရိတ် (၁၀.၈ ဒီဂရီဖာရင်ဟိုက်) ဖြစ်ပြီး ၁၉၈၁ ခုနှစ်၊ ဖေဖော်ဝါရီလ ၂၈ ရက်နေ့တွင် ရောက်ရှိခဲ့သည့် အပူချိန် ဖြစ်သည်။
လူဦးရေဆိုင်ရာ ဂျပန်နိုင်ငံ၏ လူဦးရေစာရင်းများအရ နန်းတန်းမြို့၏ လူဦးရေသည် ဆယ်စုနှစ်များအတွင်း ကျဆင်းလျက်ရှိသည်။
သမိုင်းကြောင်း လက်ရှိကာလ တန်းနန်းမြို့သည် ယခင်က စီရင်စုနယ်တစ်ခုဖြစ်သည့် တန်းဘစီရင်စုအတွင်းတွင် တည်ရှိနေသည်။
အဲဒိုခေတ်ကာလတွင် ဆိုနိုဘဲပိုင်နက်သည် ဤနယ်မြေအတွင်းတွင် တည်ရှိခဲ့သည်။
၁၈၈၉ ခုနှစ်၊ ဧပြီလ ၁ ရက်နေ့တွင် ခေတ်မီမြို့ပြစနစ်များဖြင့် ဆိုနိုဘဲမြို့ကို တည်ထောင်ခဲ့သည်။
ဆိုနိုဘဲကို ဟိုယောရှိမြို့၊ ယဂိမြို့နှင့် မိယာမမြို့များနှင့် ပေါင်းစပ်ကာ ၂၀၀၆ ခုနှစ်၊ ဇန်နဝါရီလ ၁ ရက်နေ့တွင် နန်းတန်းမြို့ကို တည်ထောင်ခဲ့သည်။
အစိုးရ စီးပွားရေး နန်းတန်မြို့၏ စီးပွားရေးသည် ဒေသရှိ စီးပွားရေးလုပ်ငန်များ၊ စိုက်ပျိုးရေးနှင့် သစ်တောလုပ်ငန်းများပေါ်တွင် အခြေခံထားသည်။
အဓိကထုတ်ကုန်များတွင် မိဇုန (mizuna) နှင့် အခြားသော အသီးအရွက်များ ပါဝင်သည်။
ပညာရေး ကောလိပ်နှင့် တက္ကသိုလ်များ ဘွတ်ခယောတက္ကသိုလ်၊ ဆိုနိဘဲကျောင်းဝင်း College of Medical Technology Meiji University of Oriental Medicine Kyoto College of Medical Technology Kyoto University of Arts and Crafts Meiji University of Integrative Medicine မူလတန်းနှင့် အလယ်တန်းကျောင်းများ နန်းတန်မြို့တွင် အစိုးရမူလတန်းကျောင်း ၇ ကျောင်း၊ အစိုးရအလယ်တန်းကျောင်း ၅ ကျောင်း ရှိပြီး ၎င်းတို့ကို မြို့နယ်အစိုးရက စီမံလျက်ရှိသည်။
အစိုးရအထက်တန်းကျောင်းအနေဖြင့် ၃ ကျောင်းရှိပြီး ကျိုတိုစီရင်စုပညာရေးဌာနက စီမံခန့်ခွဲလျက်ရှိသည်။
ထို့အပြင် ပုဂ္ဂလိကမူလတန်းကျောင်း ၁ ကျောင်းနှင့် အထက်တန်းကျောင်း ၁ ကျောင်းလည်း ရှိသည်။
ထို့အပြင် စီရင်စုအစိုးရသည် ဉာဏ်ရည်မသန်စွမ်းသူများအတွက် အထူးပြုလုပ်ထားသည့် ကျောင်းတစ်ခုကိုလည်း တည်ထောင်ထားသည်။
ပို့ဆောင်ဆက်သွယ်ရေး ညီအစ်မမြို့များ မနီလာမြို့၊ ဖိလစ်ပိုင်နိုင်ငံ Clutha District, နယူးဇီလန်နိုင်ငံ ခရီးသွားနေရာများ right|thumb|Kayabuki no sato နန်းတန်မြို့၏ ခရီးသွားနေရာများတွင် ရုရိခဲစီရင်စုသဘာဝပန်းခြံနှင့် မိယာမခယဘုခိနိုဆတို (Miyama Kayabuki-no-Sato) တို့ ပါဝင်သည်။
မိယာမခယဘုခိနိုဆတိုသည် သစ်သားအိမ်ကလေးများနှင့် ဂျပန်တို့၏ ခယဘုခိဟု ခေါ်သည့် အမိုးများပါဝင်သည့် အိမ်ကလေးများ တည်ရှိသည်။
Nnantan Fanantan fan - 公式ホームページ. (n.d.). https://www.city.nantan.kyoto.jp/www/even/122/000/000/45103/00045117002.pdf ထင်ရှားသည့် ပုဂ္ဂိုလ်များ Shigeru Miyamoto – Mario နှင့် The Legend of Zelda တို့၏ ဖန်တီးသူနှင့် ဗီဒီယိုဂိမ်းဒီဇိုင်နာ Bonnie Pink – အဆိုတော်နှင့် သီချင်းရေးဆရာ Makoto Fujita – သရုပ်ဆောင် Hiromu Nonaka – နိုင်ငံရေးသမား Yoshimi Tanaka – နိုင်ငံရေးသမား Yasuhiro Nakagawa – နိုင်ငံရေးသမား ပြင်ပလင့်များ Nantan City official website (some English) ကိုးကား ကဏ္ဍ:ကျိုတိုစီရင်စုရှိ မြို့များ။
သမ္ပယုတ္တ (တိ) [သံ+ပ+ယုဇ+တ။
၅၇၈။
၅၆၀။
နီတိ၊ သုတ္တ၊ ၁၁၈၁။
မောဂ်၊၅၊၉၅။
နိရုတ္တိ၊၇၃၀။
သမ္ပြယုတ္တ-သံ။
] (၁) ယှဉ်သော။
(၁) ယှဉ်သော။
မာတု စ ဟေတု ပရလောကံ ဂန္တွာ၊ သုခေန သဂ္ဂေန စ သမ္ပယုတ္တော။
ဇာ၊၁၊၃၆၉။
(ဇာ၊ဋ္ဌ၊၅၊၃၂)၊ (၂) ပြွမ်း-ရောပြွမ်း-ရောနှော-သော။
(၂) ပြွမ်း-ရောပြွမ်း-ရောနှော-သော။
ဧဝမဿ ကောသဇ္ဇေန ဝေါကိဏ္ဏတ္တာ ဆန္ဒော ကောသဇ္ဇသဟဂတော နာမ ဟောတိ။
ကောသဇ္ဇသမ္ပယုတ္တောတိ တဿဝ ဝေဝစနံ။
(အဘိ၊ဋ္ဌ၊၃၊၄၃၃)။
(၃) အညီအညွတ် ဧကုပ္ပါဒတာ အစရှိကုန်သော အပြားတို့ဖြင့်ယှဉ်သော။
(၃) အညီအညွတ် ဧကုပ္ပါဒတာ အစရှိကုန်သော အပြားတို့ဖြင့် ယှဉ်သော။
ယော ပနာယံ တီသုပိ ပဒေသု သမ္ပယုတ္တသ‌‌ဒ္ဒေါ၊ တဿတ္ထော ... သမံ ပကာရေဟိ ယုတ္တာတိ သမ္ပယုတ္တာ။
ကတရေဟိ ပကာရေဟီတိ? ဧကုပ္ပါဒတာဒီဟိ။
ဉာဏသမ္ပယုတ္တ (အဘိ၊ဓ၊၁၇) န္တိ ဉာဏေန သမ္ပယုတ္တံ၊ သမံ ဧကုပ္ပါဒါဒိပ္ပကာရေဟိ သုတ္တန္တိ အတ္ထော။
အဘိ၊ဋ္ဌ၊၁၊၁၁၂။
သမ္ပယုတ္တာ (ပဋိသံ၊၁၁၃) တိ တေနေဝ သမံ ဧကုပ္ပါဒါဒိပကာရေဟိ ယုတ္တာ။
ပဋိသံ၊ဋ္ဌ၊၁၊၃၄၁။
သမ္ပယုတ္တော (မဟာနိ၊၂) တိ သမံ ပကာရေဟိ ယုတ္တော။
ကတမေဟိ ပကာရေဟီတိ? ဧကုပ္ပါဒါဒီဟိ။
မဟာနိ၊ဋ္ဌ၊၂၀။
(မူလဋီ၊၁၊၃၇။
မဏိမဉ္ဇူ၊၁၊၃၇၃)။
(၄) အတူတကွ ဧကုပ္ပါဒတာ အစရှိကုန်သော အပြားတို့ဖြင့်ယှဉ်သော။
ယော ပနာယံ တီသုပိ ပဒေသု သမ္ပယုတ္တသဒ္ဒေါ၊ တဿတ္ထော သမံ ပကာရေဟိ ယုတ္တာတိ သမ္ပယုတ္တာ။
အဘိ၊၁၊၈၄။
သမန္တိ အဝိသမံ။
သမာ ဧကီဘာဝူပဂတာ ဝိယ ယုတ္တာ သမံ ဝါ သဟ ယုတ္တာတိ ယောဇေတဗ္ဗံ။
(မူလဋီ၊၃၊၁၇၄။
ဝိဘာဝိနီ၊၁၂၂။
(၅) ကောင်းစွာ ဧကုပ္ပါဒတာအစရှိကုန်သော အပြားတို့ဖြင့် ယှဉ်သော။
(၅) ကောင်းစွာ ဧကုပ္ပါဒတာအစရှိကုန်သော အပြားတို့ဖြင့်ယှဉ်သော။
သမံ ပကာရေဟိ ယုတ္တတာယ ဧကီဘာဝေါပဂမန ဝိယ ဥပကာရကတာ သမ္ပယုတ္တပစ္စယတာ။
သမန္တိ အဝိသမံ, သမ္မာ, သဟ ဝါ။
(၆) ပေါင်းဆုံ-တွေ့ကြုံ-အတူတကွ နေရသော၊ (၆) ပေါင်းဆုံ-တွေ့ကြုံ-အတူတကွနေ-ရသော။
သမင်္ဂိနီတိ သမ္ပယုတ္တာ ဧကသံဝါသာ။
ဇာ၊ဋ္ဌ၊၇၊၁၀၁။
(၇) သမ္ပယုတ္တ-သဒ္ဒါ။
သမ္ပယုတ္တအဝိသိဋ္ဌ-ကြည့်။
တိပိဋကအဘိဓာန် အတွဲ-၂၂ ဆက်စပ်ဖတ်ရှုရန် သမ္ပယုတ္တပစ္စည်း ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ။
thumb|အယ်လီဇဘက် ၂သည် ၁၉၅၂ ခုနှစ်မှ ၂၀၂၂ ခုနှစ်အထိ ဗြိတိန်နိုင်ငံကို အုပ်စိုးသော ဘုရင်မ အဖြစ် ကမ္ဘာ့သမိုင်းတွင် နန်းသက် အရှည်ကြာဆုံး ဘုရင်မဖြစ်သည်။
ဘုရင်မ()သည် ဘုရင့်နိုင်ငံတော် တစ်ခုတွင် အမျိုးသမီးဖြစ်သော ဘုရင်ကို ဆိုလိုသည်။
မြန်မာ့အစဉ်အလာ နက္ခတ်ပညာတွင် ကြယ်ပုံများကို ရာသီ၊ နက္ခတ်၊ တာရာများ ဟူ၍ ခွဲခြားထားသည်။
ရာသီရုပ် ၁၂ ရုပ်၊ နက္ခတ်၂၇ မှ တပါးသောကြယ်များကို တာရာများအဖြစ် ရုပ်ပုံဖော်ခဲ့ကြသည်။
ကောင်းကင်အီကွေတာဝန်းကျင်ကို မဇ္ဈေဟုခေါ်သည်။
ရာသီနှင့် နက္ခတ်များသည် မဇ္ဈေအတွင်းတွင် ရှိကြသည်။
မဇ္ဈေနှင့် မြောက်ဘက်ကောင်းကင်ဝန်ရိုးစွန်းအကြားကို အန္တောဟုခေါ်သည်။
မဇ္ဈေမှတောင်ဘက်ပိုင်းကို ဗာဟိဟုခေါ်သည်။
(မဇ္ဈေ= အလယ်၊ အန္တော= အတွင်း၊ ဗာဟီ= ပြင်ပ) မဇ္ဈေ၏ မြောက်ဘက်ကောင်းကင်ရှိ တာရာများကို အတွင်းတာရာများဟုခေါ်ပြီး တောင်ဘက်ပိုင်းရှိ တာရာများကို အပြင်တာရာများဟုခေါ်သည်။
အတွင်းတာရာကြီး ၉ လုံး ကျီးတာရာ ဟင်္သာတာရာ ပုဇွန်တာရာ ချိန်ခွင်တာရာ ဆံကျင်တာရာ တံငါတာရာ ဆင်တာရာ မြင်းတာရာ ဗျိုင်းတာရာ အပြင်တာရာ ၂၈ လုံး အပြင်တာရာ ၂၈ လုံးကို အရပ်မျက်နှာ ၄ ပါးနှင့် ခွဲခြားပြဆိုထားသည်။
တောင်မျက်နှာ တာရာ ၉ လုံး အာဏီတာရာ ဖုသျှ သင်္ခ စတုက ယောတ္တ တရောတ္တ ပေါစိကိ (ပေါစောကိ) ဘဂတ္တ ဘဒ္ဒက အရှေ့မျက်နှာ တာရာ ၆ လုံး ဇဋကတာရာ ပဉ္စ (ပဉ္စက) နေရမ္မ ပါသာဒ သျှူန ပကာသ မြောက်မျက်နှ တာရာ ၆ လုံး ဒါရုတာရာ တာလိ ဖုသတ္တ ဧကသိတ္ထက တြိဂုဏ ရူပ အနောက်မျက်နှာ တာရာ ၇ လုံး ပဉ္စက (ပညာသ) ဥတ္တရ ဇာရက ကောဗျာဂတိ သရိဒ္ဒက (ဒရိဒ္ဒ) သရိဒ္ဒဇ ဝါနရိ အလွတ်တာရာ ၉၄ လုံး "အလွတ်တရာတို့သည် အရေအတွက် အပြီးမထား၊ များသောအပြား ရှိကုန်၏။
" ဟု မင်းတိုင်ပင်အမတ်ကြီး မဟာဓမ္မသင်္ကြံရေးသားစီရင်သော "နေမိတ္တဝိဇ္ဇာကျမ်း"တွင် မိန့်ဆိုထားသည်။
ပဒုမ ပဉ္စရူ ပဉ္စရူပ ပဉ္စလိ ဟတ္ထ ဝတီ ယဟု စုတိ ကုက္ကုဋ စုတ္တ သိက္က ယတ္ထ သရုန် အာကိန် သူရ မာန မာနနိ အာဏိက ရောဟိတ လာဘညနိ သံယုတတာရာ မဏိက စိတ္တ သူလက သောဘ ကေဝဋ္ဋ ဘေရီ ပါတိ (ဗလာ) သန္တ အာချိန် မိဂသိင်္ဂ သုဘ ကုက္ကုဋကဏ္ဌ သံဝတိ ဘာရဝိ သံကိယ အလုတ္တ မာသု လောရ ဗျာရု သံကာယ အဘိန္တိက စိတ္တဂူ လောဟိ (ကောလိ) စာရိ (ခရိ) ပါသရိ အတ္တပိ နိဗ္ဗာန အစော သုဒ္ဓက ဖုသန္တ ရေတေဂလ အာယုတလိန ပါသလိ ဒုမလိ သာတုလ ဘဝတုသံ သာတုလ (သတလ) ပုဏ္ဏိက ကသာလိ ပသုယုသ မာနိက မတ ပုပ္ပဇလ ဝလ္လိက သမ္ပတ္တိ ထမ္ဘ ဝိစိရိစ္စ (ဝိရိစ္စ) မူလ အာယ သံလိန္ဒ (သံလိန္တ) ဂဏ္ဍုပ္ပါဒ သံချူ အတိပါဂုဏ သုကရ အတိစ္စ သရ ဥဒ္ဓိဘင်္ဂ ကာတ အသုတ ဃရ သာလပန္တိ ပုပ္ဖတ္တိ ကူလ (တူလ) ပါရိ ဂဝိသ သာလမ္မပ္ပံ မာလိက သာလိန္ဒ (သာလိန္တ) ဗာလ (ဗလ) သင်္ခပိ (သခါပိ) ပါလိက (ဖာလိက) ဗာလိန (ပါလိန်) သုက အကိုးအကား ဆယ့်နှစ်လရာသီပြ ကြယ်တာရာပုံများ။
အရှင်သဒ္ဓိယ နှင့် ကိုလူသောင်(ရေတပ်)။
ဒုကြိမ်၊ ဒီဇင်ဘာ ၂၀၁၀။
သာသနာရေးဦးစီးဌာန၊ ကမ္ဘာအေးပုံနှိပ်တိုက်။
ကဏ္ဍ:နက္ခတ္တဗေဒ။
သမ္ပဋိစ္ဆိင်းစိတ်သမ္ပဋိစ္ဆန (တိ) [သံ+ပတိ+ဣသု+ယု။
၄၁၂-နှာ။
သံ+ပဋိ+ဆေ+ယု။
ဒီ၊ဋ္ဌ၊၁၊၁၄၅။
ဂံ၊သစ်၊၂၊၃၄၃။
] ၊ ပဉ္စဝိညာဏ်သည်ယူအပ်ပြီးသော အာရုံကို ခံယူတတ်သောစိတ်။
သမ္ပဋိစ္ဆိုင်းစိတ်၊ ပဉ္စဝိညာဉ် သည် ယူအပ်ပြီးသောအာရုံကို ခံယူတတ်သော စိတ်။
ဘဝင်္ဂါဝဇ္ဇနဉ္စေဝ၊ ဒဿနံ သမ္ပဋိစ္ဆနံ။
သန္တီရဏံ ဝေါဋ္ဌဗ္ဗံ၊ ဇဝနံ ဘဝတိ သတ္တမံ။
မ၊ဋ္ဌ၊၁၊၂၆၆။
သံ၊ဋ္ဌ၊၃၊၂၂၆။
အဘိ၊ဋ္ဌ၊၂၊၃၄၁။
ပဉ္စဝိညာဏဂ္ဂဟိတံ ရူပါဒိအာရမ္မဏံ သမ္ပဋိစ္ဆတိ တဒါရမ္မဏပ္ပဝတ္တိယာတိ သမ္ပဋိစ္ဆနံ။
(အံ၊ဋ္ဌ၊၂၊၁၆၀။
အဘိ၊ဋ္ဌ၊၁၊၃၀၅၊ ၃၁၂။
အဘိ၊ဋ္ဌ၊၂၊၁၅၀။
မ၊ဋီ၊၂၊၁၉၁)၊ တိပိဋကအဘိဓာန် အတွဲ-၂၂ ဆက်စပ်ဖတ်ရှုရန် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ပိဋကတ် သုံးပုံ။
မန္ဓာတ်မင်းမန္ဓာတု (ပု) [မ+ဓာ+တု။
မံ သိရိံ ဓာရေတီတိ မန္ဓာတု၊ အလုတ္တသမာသော။
] ၊ မန္ဓာတ်စကြာမင်း။
(ယင်း မင်းတရားကြီးသည် ၄-ကျွန်းလုံးကို အစိုးရသူဖြစ်သည်။
ကာမဂုဏ် ခံစားသူတို့တွင် မန္ဓာတ်မင်းသည် အမြတ်ဆုံး အသာလွန်ဆုံးဖြစ်၏၊ ဆွေစဉ်မျိုးဆက် ကမ္ဘာဦးကာလ၌ မဟာသမ္မတမင်းသည် ရှေးဦးစွာ မင်းဖြစ်လာသူတည်း။
မဟာသမ္မတမင်း၏ သားကား ရောဇ၊ ရောဇမင်း၏ သားကား ဝရရောဇ၊ ဝရရော” မင်း၏သားကား ကလျာဏ၊ ကလျာဏမင်း၏ သားကား ဝရကလျာဏ၊ ဝရကလျာဏမင်း၏ သားကား မန္ဓာတ်မင်း ဖြစ်သည်၊ ထို့ကြောင့် မန္ဓာတ်မင်းသည် မဟာသမ္မတမင်းမှ စ၍ ရေတွက်လျှင် ၆-ဆက်မြောက် မင်းဖြစ်၏။
သုတ္တနိ၊ဋ္ဌ၊၂၊၈၅။